ธปท.ไม่แคร์แบงก์กำไรสูง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — รองผู้ว่าการ ธปท.ยันธนาคารกำไร 3.4 หมื่นล้าน เหมาะสม
นายเกริก วณิกกุล รองผู้ว่าการด้านเสถียรภาพสถาบันการเงิน ธนาคารแห่งประเทศไทย (ธปท.) เปิดเผยว่า กำไรของระบบธนาคารในปี 2552 ที่ 9.2 หมื่นล้านบาท และในไตรมาส 2 ปี 2553 ที่ 3.4 หมื่นล้านบาท ถือว่าไม่ได้สูงมากมายเกินธุรกิจอื่นๆ เพราะเงินทุนที่ธนาคารต้องลงทุนทั้งระบบถึง 1 ล้านล้านบาท กำไรดังกล่าวคิดเป็นความสามารถในการทำกำไรเพียง 89% เท่านั้นไม่ได้มากเกินไป 
ขณะที่บริษัทในตลาดหลักทรัพย์สามารถทำกำไรได้เฉลี่ยถึง 12% คือ 100 บาท กำไร 12 บาท นั้นหมายถึงกำไรรวมถ้าลงทุน 1 ล้านล้านบาท กำไรต้องประมาณ 1.2 แสนล้านบาท ซึ่งสูงกว่าธนาคาร
“การมองธุรกิจการเงินกำไรมากไปจึงน่าจะเป็นเรื่องรุนแรงเกินกว่าเหตุ ควรให้ความเป็นธรรมกับธนาคารด้วย เพราะที่สุดการทำธุรกิจต้องมีกำไรด้วย เพียงแต่การดูแล ธปท.ต้องดูให้เหมาะสมไม่ปล่อยให้หากำไรหรือคิดดอกเบี้ยแพงเกินไป” นายเกริก กล่าว
สำหรับทิศทางการพัฒนาระบบสถาบันการเงินระยะที่ 2 (มาสเตอร์แพลน 2) ที่จะนำมาใช้พัฒนาระบบธนาคารพาณิชย์ของไทยในช่วงปี 25532557 ว่า จะช่วยให้ส่วนต่างดอกเบี้ยรับและดอกเบี้ยจ่ายสุทธิ (NIM) ลดลง จากปัจจุบันที่ระดับ 2.9% เนื่องจากช่วยสนับสนุนให้ระบบธนาคารพาณิชย์ลดต้นทุนลงได้มากขึ้น การคิดค่าธรรมเนียมต่างๆ ในบริการทางการเงินและ NIM ก็ควรจะลดลงได้ด้วย เพียงแต่ยังบอกไม่ได้ชัดเจนว่าจะลดลงมากน้อยแค่ไหน ซึ่งคงต้องอาศัยเวลาไม่เกิน 5 ปี
ด้านส่วนต่างดอกเบี้ยของไทยปรับลดลงอย่างต่อเนื่องจากปี 2552 ที่ 3.3% มาปีนี้เหลือ 2.9% ถ้าเทียบกับกลุ่มประเทศอาเซียน 5 ประเทศ ยังมีประเทศที่ต่ำกว่าอย่างสิงคโปร์และมาเลเซียที่ 2.22.4% ส่วนบางประเทศสูงกว่า
นายเกริก ยังให้ข้อมูลแก่นักลงทุนของบริษัทหลักทรัพย์ เจ.พี. มอร์แกน เมื่อช่วงเช้าวันที่ 6 ส.ค. โดยชี้ให้นักลงทุนเห็นแนวโน้มธนาคารพาณิชย์ไทยในระยะต่อไปว่า จะมีการเปลี่ยนแปลงโครงสร้างระบบการกำกับดูแลสถาบันการเงินตามหลักเกณฑ์ของบาร์เซิล อาทิ เกณฑ์การลงบัญชีมาตรฐานสากลใหม่ที่ต้องลงบัญชีผลตอบแทนพนักงานในอดีตและอนาคตทั้งหมดด้วย ซึ่งเรื่องนี้คงมีผลต่อการเปลี่ยนแปลงหลายด้าน เช่น การดำรงเงินกองทุนที่อาจจะสูงขึ้น การป้องกันความเสี่ยงรูปแบบต่างๆ ให้ถูกต้อง การผ่อนหรือเข้มงวดหลักเกณฑ์ในการกำกับดูแลสภาพคล่อง